title: Regulamentul de punere în aplicare (UE) nr. 367/2014 al Comisiei din 10 aprilie 2014 de stabilire a soldului net disponibil pentru cheltuielile FEGA

text:
               11.4.2014

               RO

               Jurnalul Oficial al Uniunii Europene

               L 108/13

         REGULAMENTUL DE PUNERE ÎN APLICARE (UE) NR. 367/2014 AL COMISIEI
   din 10 aprilie 2014
   de stabilire a soldului net disponibil pentru cheltuielile FEGA
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 16 alineatul (2),
   întrucât:

               (1)

               În conformitate cu articolul 16 alineatul (1) din Regulamentul (UE) nr. 1306/2013, plafonul anual pentru cheltuielile Fondului european de garantare agricolă (FEGA) se constituie din sumele maxime stabilite pentru acesta în temeiul Regulamentului (UE, Euratom) nr. 1311/2013 al Consiliului (2), anexa I, subplafonul pentru plățile directe și cheltuielile de piață.

               (2)

               Articolul 10c alineatul (2) din Regulamentul (CE) nr. 73/2009 al Consiliului (3) prevede că sumele care rezultă din ajustarea voluntară menționată la articolul 10b alineatul (5) din regulamentul respectiv și din aplicarea articolul 136 din același regulament trebuie să fie puse la dispoziția Fondului european agricol pentru dezvoltare rurală (FEADR) pentru exercițiul financiar 2014.

               (3)

               Decizia de punere în aplicare 2013/146/UE a Comisiei (4) stabilește suma care rezultă din aplicarea ajustării voluntare în Regatul Unit pentru anul calendaristic 2013. Această sumă ar trebui să fie pusă la dispoziția FEADR în anul 2014.

               (4)

               Conform articolului 136 din Regulamentul (CE) nr. 73/2009, statele membre pot decide, până la 1 august 2009, să dispună ca suma calculată în conformitate cu articolul 69 alineatul (7) să fie pusă la dispoziție pentru ajutor comunitar, începând cu exercițiul financiar 2011, în temeiul programării și finanțării în domeniul dezvoltării rurale, în cadrul FEADR, în loc să recurgă la articolul 69 alineatul (6) litera (a) din respectivul regulament. Sumele disponibile pentru transfer au fost calculate și stabilite în anexa III la Regulamentul (CE) nr. 1120/2009 al Comisiei (5).

               (5)

               Articolul 136b din Regulamentul (CE) nr. 73/2009, introdus prin Regulamentul (UE) nr. 1310/2013 al Parlamentului European și al Consiliului (6), prevede că statele membre care au decis, în conformitate cu articolul 136 din Regulamentul (CE) nr. 73/2009, să pună la dispoziție o sumă începând cu exercițiul financiar 2011, ca sprijin din partea Uniunii în cadrul programării și finanțării în domeniul dezvoltării rurale, în cadrul FEADR, trebuie să continue să pună la dispoziție sumele prevăzute în anexa VIIIa la regulamentul menționat, introdusă prin Regulamentul (UE) nr. 1310/2013, pentru programarea și finanțarea în domeniul dezvoltării rurale, în cadrul FEADR pentru exercițiul financiar 2015.

               (6)

               Prin urmare, sumele care figurează în anexa VIIIa la Regulamentul (CE) nr. 73/2009 pentru Germania și Suedia sunt puse la dispoziție în vederea programării și finanțării dezvoltării rurale în cadrul FEADR pentru exercițiul financiar 2015.

               (7)

               Articolul 66 alineatul (1) din Regulamentul (UE) nr. 1307/2013 al Parlamentului European și al Consiliului (7) prevede ca, în cazul statelor membre care au aplicat articolul 4 alineatul (1) primul paragraf din Regulamentul (CE) nr. 637/2008 al Consiliului (8), bugetul anual relevant disponibil în temeiul articolului 5 alineatul (1) din regulamentul respectiv să fie transferat de la 1 ianuarie 2014 către FEADR. Grecia a aplicat articolul 4 alineatul (1) primul paragraf din Regulamentul (CE) nr. 637/2008.

               (8)

               Prin urmare, este necesar să se stabilească soldul net disponibil pentru cheltuielile FEGA pentru exercițiile bugetare 2014-2020. Din motive de claritate, sumele care urmează să fie puse la dispoziția FEADR ar trebui, de asemenea, publicate,

         ADOPTĂ PREZENTUL REGULAMENT:
   Articolul 1
   Soldul net disponibil pentru cheltuielile Fondului european de garantare agricolă (FEGA), precum și sumele disponibile pentru exercițiile bugetare 2014-2020 pentru Fondul european agricol pentru dezvoltare rurală (FEADER), în conformitate cu articolul 10c alineatul (2), articolul 136 și articolul 136b din Regulamentul (CE) nr. 73/2009, precum și cu articolul 66 alineatul (1) din Regulamentul (UE) nr. 1307/2013, sunt stabilite în anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 aprilie 2014.

            Pentru Comisie

            Președintele

         José Manuel BARROSO

      (1)  JO L 347, 20.12.2013, p. 549.

      (2)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

      (3)  Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (JO L 30, 31.1.2009, p. 16).

      (4)  Decizia de punere în aplicare 2013/146/UE a Comisiei din 20 martie 2013 de stabilire a sumei care rezultă din aplicarea ajustării voluntare în Regatul Unit pentru anul calendaristic 2013 (JO L 82, 22.3.2013, p. 58).

      (5)  Regulamentul (CE) nr. 1120/2009 al Comisiei din 29 octombrie 2009 de stabilire a normelor de aplicare a schemei de plată unică prevăzute în titlul III din Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori (JO L 316, 2.12.2009, p. 1).

      (6)  Regulamentul (UE) nr. 1310/2013 al Parlamentului European și al Consiliului din 17 decembrie 2013 de stabilire a anumitor dispoziții tranzitorii privind sprijinul pentru dezvoltare rurală acordat din Fondul european agricol pentru dezvoltare rurală (FEADR), de modificare a Regulamentului (UE) nr. 1305/2013 al Parlamentului European și al Consiliului în ceea ce privește resursele și repartizarea acestora pentru anul 2014 și de modificare a Regulamentului (CE) nr. 73/2009 al Consiliului și a Regulamentelor (UE) nr. 1307/2013, (UE) nr. 1306/2013 și (UE) nr. 1308/2013 ale Parlamentului European și ale Consiliului în ceea ce privește aplicarea acestora în anul 2014 (JO L 347, 20.12.2013, p. 865).

      (7)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).

      (8)  Regulamentul (CE) nr. 637/2008 al Consiliului din 23 iunie 2008 de modificare a Regulamentului (CE) nr. 1782/2003 și de stabilire a programelor naționale de restructurare pentru sectorul bumbacului (JO L 178, 5.7.2008, p. 1).

      ANEXĂ

                  (milioane EUR)

                  An bugetar

                  Sume puse la dispoziția FEADR

                  Soldul net disponibil pentru cheltuielile FEGA

                  Articolul 10b din Regulamentul (CE) nr. 73/2009

                  Articolul 136 din Regulamentul (CE) nr. 73/2009

                  Articolul 136b din Regulamentul (CE) nr. 73/2009

                  Articolul 66 din Regulamentul (UE) nr. 1307/2013

                  2014

                  296,3

                  51,6

                  4,0

                  43 778,1

                  2015

                  51,6

                  4,0

                  44 312,4

                  2016

                  4,0

                  44 624,0

                  2017

                  4,0

                  44 859,0

                  2018

                  4,0

                  44 885,0

                  2019

                  4,0

                  44 912,0

                  2020

                  4,0

                  44 937,0


title: Regulamentul de punere în aplicare (UE) nr. 678/2012 al Comisiei din 16 iulie 2012 de înregistrare a unei denumiri în Registrul denumirilor de origine protejate și al indicațiilor geografice protejate [Szőregi rózsatő (IGP)]

text:
               25.7.2012

               RO

               Jurnalul Oficial al Uniunii Europene

               L 198/4

         REGULAMENTUL DE PUNERE ÎN APLICARE (UE) NR. 678/2012 AL COMISIEI
   din 16 iulie 2012
   de înregistrare a unei denumiri în Registrul denumirilor de origine protejate și al indicațiilor geografice protejate [Szőregi rózsatő (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 6 alineatul (2) primul paragraf și în temeiul articolului 17 alineatul (2) din Regulamentul (CE) nr. 510/2006, cererea de înregistrare a denumirii „Szőregi rózsatő” depusă de Ungaria a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 iulie 2012.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 93, 31.3.2006, p. 12.

      (2)  JO C 310, 22.10.2011, p. 17.

      ANEXĂ
      Produse agricole prevăzute în anexa II la regulament:

         Clasa 3.5.   Flori și plante ornamentale

      UNGARIA
      Szőregi rózsatő (IGP)


title: Regulamentul de punere în aplicare (UE) 2017/383 al Comisiei din 1 martie 2017 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Prosciutto Veneto Berico-Euganeo (DOP)]

text:
               7.3.2017

               RO

               Jurnalul Oficial al Uniunii Europene

               L 59/1

         REGULAMENTUL DE PUNERE ÎN APLICARE (UE) 2017/383 AL COMISIEI
   din 1 martie 2017
   de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Prosciutto Veneto Berico-Euganeo (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al denumirii de origine protejate „Prosciutto Veneto Berico-Euganeo”, înregistrată în temeiul Regulamentului (CE) nr. 1107/96 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Prosciutto Veneto Berico-Euganeo” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 martie 2017.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

      (3)  JO C 418, 12.11.2016, p. 5.


title: Regulamentul de punere în aplicare (UE) 2016/1762 al Comisiei din 3 octombrie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               4.10.2016

               RO

               Jurnalul Oficial al Uniunii Europene

               L 269/11

         REGULAMENTUL DE PUNERE ÎN APLICARE (UE) 2016/1762 AL COMISIEI
   din 3 octombrie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 octombrie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  144,2

                  ZZ

                  144,2

                  0707 00 05

                  TR

                  128,9

                  ZZ

                  128,9

                  0709 93 10

                  TR

                  138,8

                  ZZ

                  138,8

                  0805 50 10

                  AR

                  86,0

                  CL

                  103,9

                  TR

                  101,3

                  UY

                  49,2

                  ZA

                  113,1

                  ZZ

                  90,7

                  0806 10 10

                  EG

                  264,7

                  TR

                  135,2

                  US

                  194,0

                  ZZ

                  198,0

                  0808 10 80

                  AR

                  110,6

                  BR

                  97,9

                  CL

                  149,2

                  NZ

                  135,6

                  ZA

                  133,4

                  ZZ

                  125,3

                  0808 30 90

                  TR

                  132,1

                  ZA

                  155,4

                  ZZ

                  143,8

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 1089/2014 al Comisiei din 16 octombrie 2014 de modificare a Regulamentului de punere în aplicare (UE) nr. 367/2014 de stabilire a soldului net disponibil pentru cheltuielile FEGA

text:
               17.10.2014

               RO

               Jurnalul Oficial al Uniunii Europene

               L 299/7

         REGULAMENTUL DE PUNERE ÎN APLICARE (UE) NR. 1089/2014 AL COMISIEI
   din 16 octombrie 2014
   de modificare a Regulamentului de punere în aplicare (UE) nr. 367/2014 de stabilire a soldului net disponibil pentru cheltuielile FEGA
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 16 alineatul (2),
   întrucât:

               (1)

               Regulamentul de punere în aplicare (UE) nr. 367/2014 al Comisiei (2) stabilește soldul net disponibil pentru cheltuielile Fondului european de garantare agricolă (FEGA), precum și sumele disponibile pentru exercițiile bugetare 2014-2020 pentru Fondul european agricol pentru dezvoltare rurală (FEADR), în temeiul articolului 10c alineatul (2) și al articolelor 136 și 136b din Regulamentul (CE) nr. 73/2009 al Consiliului (3), precum și în temeiul articolului 66 alineatul (1) din Regulamentul (UE) nr. 1307/2013 al Parlamentului European și al Consiliului (4).

               (2)

               În conformitate cu articolul 136a alineatul (1) din Regulamentul (CE) nr. 73/2009 și cu articolul 14 alineatul (1) din Regulamentul (UE) nr. 1307/2013, Franța, Letonia și Regatul Unit au notificat Comisiei, până la 31 decembrie 2013, decizia lor de a transfera un anumit procentaj din plafoanele lor naționale anuale de plăți directe pentru anii calendaristici 2014-2019 către programele de dezvoltare rurală finanțate din FEADR, astfel cum se menționează în Regulamentul (UE) nr. 1305/2013 al Parlamentului European și al Consiliului (5). Plafoanele naționale pertinente au fost adaptate prin Regulamentul delegat (UE) nr. 994/2014 al Comisiei (6).

               (3)

               În conformitate cu articolul 136a alineatul (2) din Regulamentul (CE) nr. 73/2009 și cu articolul 14 alineatul (2) din Regulamentul (UE) nr. 1307/2013, Croația, Malta, Polonia și Slovacia au notificat Comisiei, până la 31 decembrie 2013, decizia lor de a transfera către plățile directe un anumit procentaj din suma alocată pentru sprijinirea măsurilor din cadrul programelor de dezvoltare rurală finanțate din FEADR în perioada 2015-2020, astfel cum se menționează în Regulamentul (UE) nr. 1305/2013. Plafoanele naționale pertinente au fost adaptate prin Regulamentul delegat (UE) nr. 994/2014.

               (4)

               În conformitate cu articolul 3 alineatul (1) din Regulamentul (UE, Euratom) nr. 1311/2013 al Consiliului (7), subplafonul pentru cheltuielile legate de piață și pentru plățile directe din cadrul financiar multianual prevăzut în anexa I la respectivul regulament se ajustează în temeiul ajustării tehnice prevăzute la articolul 6 alineatul (1) din regulamentul menționat, în urma transferurilor dintre FEADR și plățile directe.

               (5)

               Prin urmare, Regulamentul de punere în aplicare (UE) nr. 367/2014 ar trebui modificat în consecință,

         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 367/2014 se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Soldul net disponibil pentru cheltuielile Fondului european de garantare agricolă (FEGA) și sumele disponibile pentru exercițiile bugetare 2014-2020 pentru Fondul european agricol pentru dezvoltare rurală (FEADR), în temeiul articolului 10c alineatul (2) și al articolelor 136, 136a și 136b din Regulamentul (CE) nr. 73/2009, precum și în temeiul articolului 14 și al articolului 66 alineatul (1) din Regulamentul (UE) nr. 1307/2013, sunt stabilite în anexa la prezentul regulament.”

               2.

               Anexa se înlocuiește cu textul din anexa la prezentul regulament.

         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 octombrie 2014.

            Pentru Comisie

            Președintele

         José Manuel BARROSO

      (1)  JO L 347, 20.12.2013, p. 549.

      (2)  Regulamentul de punere în aplicare (UE) nr. 367/2014 al Comisiei din 10 aprilie 2014 de stabilire a soldului net disponibil pentru cheltuielile FEGA (JO L 108, 11.4.2014, p. 13).

      (3)  Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (JO L 30, 31.1.2009, p. 16).

      (4)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).

      (5)  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).

      (6)  Regulamentul delegat (UE) nr. 994/2014 al Comisiei din 13 mai 2014 de modificare a anexelor VIII și VIIIc la Regulamentul (CE) nr. 73/2009 al Consiliului, a anexei I la Regulamentul (UE) nr. 1305/2013 al Parlamentului European și al Consiliului și a anexelor II, III și VI la Regulamentul (UE) nr. 1307/2013 al Parlamentului European și al Consiliului (JO L 280, 24.9.2014, p. 1).

      (7)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

      ANEXĂ

            „ANEXĂ

                        (milioane EUR — în prețuri curente)

                        Exercițiul bugetar

                        Sumele puse la dispoziția FEADR

                        Sumele transferate de la FEADR

                        Soldul net disponibil pentru cheltuielile FEGA

                        Articolul 10b din Regulamentul (CE) nr. 73/2009

                        Articolul 136 din Regulamentul (CE) nr. 73/2009

                        Articolul 136b din Regulamentul (CE) nr. 73/2009

                        Articolul 66 din Regulamentul (UE) nr. 1307/2013

                        Articolul 136a alineatul (1) din Regulamentul (CE) nr. 73/2009 și articolul 14 alineatul (1) din Regulamentul (UE) nr. 1307/2013

                        Articolul 136a alineatul (2) din Regulamentul (CE) nr. 73/2009 și articolul 14 alineatul (2) din Regulamentul (UE) nr. 1307/2013

                        2014

                        296,3

                        51,6

                        4,0

                        43 778,1

                        2015

                        51,600

                        4,000

                        621,999

                        499,384

                        44 189,785

                        2016

                        4,000

                        648,733

                        498,894

                        44 474,161

                        2017

                        4,000

                        650,434

                        498,389

                        44 706,955

                        2018

                        4,000

                        652,110

                        497,873

                        44 730,763

                        2019

                        4,000

                        654,405

                        497,320

                        44 754,915

                        2020

                        4,000

                        656,699

                        496,647

                        44 776,948”


title: Regulamentul de punere în aplicare (UE) nr. 881/2013 al Comisiei din 13 septembrie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               14.9.2013

               RO

               Jurnalul Oficial al Uniunii Europene

               L 245/9

         REGULAMENTUL DE PUNERE ÎN APLICARE (UE) NR. 881/2013 AL COMISIEI
   din 13 septembrie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 septembrie 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MK

                  44,1

                  XS

                  23,1

                  ZZ

                  33,6

                  0707 00 05

                  MK

                  43,1

                  TR

                  95,4

                  ZZ

                  69,3

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  116,3

                  CL

                  137,1

                  IL

                  142,1

                  TR

                  78,9

                  UY

                  127,6

                  ZA

                  130,3

                  ZZ

                  122,1

                  0806 10 10

                  EG

                  184,6

                  TR

                  146,7

                  ZZ

                  165,7

                  0808 10 80

                  AR

                  100,6

                  BA

                  68,8

                  BR

                  54,6

                  CL

                  100,1

                  NZ

                  146,9

                  US

                  140,2

                  ZA

                  103,1

                  ZZ

                  102,0

                  0808 30 90

                  AR

                  202,6

                  CN

                  61,7

                  TR

                  128,9

                  ZA

                  206,6

                  ZZ

                  150,0

                  0809 30

                  TR

                  129,4

                  ZZ

                  129,4

                  0809 40 05

                  BA

                  45,1

                  MK

                  54,9

                  XS

                  48,8

                  ZZ

                  49,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2015/1980 al Comisiei din 4 noiembrie 2015 de rectificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (Text cu relevanță pentru SEE)

text:
               5.11.2015

               RO

               Jurnalul Oficial al Uniunii Europene

               L 289/6

         REGULAMENTUL DE PUNERE ÎN APLICARE (UE) 2015/1980 AL COMISIEI
   din 4 noiembrie 2015
   de rectificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (1), în special articolul 33 alineatele (2) și (3) și articolul 38 litera (d),
   întrucât:

               (1)

               Anexa IV la Regulamentul (CE) nr. 1235/2008 al Comisiei (2), astfel cum a fost modificat ultima dată prin Regulamentul de punere în aplicare (UE) 2015/931 al Comisiei (3), menționează Kiwa BCS Öko-Garantie GmbH ca organism de control recunoscut pentru categoria de produse D pentru Coreea de Sud, în pofida faptului că această recunoaștere a fost retrasă prin Regulamentul de punere în aplicare (UE) 2015/131 al Comisiei (4) în urma includerii Republicii Coreea în anexa III la Regulamentul (CE) nr. 1235/2008. Întrucât Republica Coreea este menționată ca țară terță recunoscută în anexa III la Regulamentul (CE) nr. 1235/2008 pentru categoria de produse D, inclusiv pentru prelucrarea de ingrediente importate, Kiwa BCS Öko-Garantie GmbH nu poate fi recunoscută în ceea ce privește Republica Coreea pentru categoria respectivă de produse, în conformitate cu articolul 10 alineatul (2) litera (b) din regulamentul respectiv. Prin urmare, recunoașterea pentru categoria de produse D ar trebui să fie eliminată din anexa IV. Pentru a se asigura consecvența cu termenii utilizați în Regulamentul de punere în aplicare (UE) 2015/131, denumirea „Coreea de Sud” ar trebui înlocuită cu „Republica Coreea” în toate celelalte recunoașteri rămase pentru Kiwa BCS Öko-Garantie GmbH.

               (2)

               Recunoașterea Kiwa BCS Öko-Garantie GmbH pentru categoriile de produse A, D și F pentru Guineea-Bissau, acordată anterior prin Regulamentul de punere în aplicare (UE) nr. 1287/2014 al Comisiei (5) nu apare în tabelul din anexa IV la Regulamentul (CE) nr. 1235/2008, cu toate că recunoașterea organismului de control în cauză pentru țara respectivă nu a fost retrasă. Prin urmare, această recunoaștere ar trebui să fie reintrodusă în anexa IV.

               (3)

               Deoarece anexa IV la Regulamentul (CE) nr. 1235/2008, astfel cum a fost modificat prin Regulamentul de punere în aplicare (UE) 2015/931, conține și anumite erori referitoare la numerele de cod, aceste erori ar trebui de asemenea rectificate. Numerele de cod pentru Bosnia și Herțegovina în ceea ce privește organismul de control „Abcert AG”, pentru Côte d'Ivoire în ceea ce privește organismul de control „Istituto Certificazione Etica e Ambientale” și pentru Kazahstan și Kârgâzstan în ceea ce privește organismul de control „Organic Standard” ar trebui, prin urmare, rectificate. În același timp, este oportun să se rectifice o eroare referitoare la numărul de cod pentru Kârgâzstan în ceea ce privește organismul de control „Bio.inspecta AG”, introdusă prin Regulamentul de punere în aplicare (UE) nr. 355/2014 al Comisiei (6).

               (4)

               Prin urmare, anexa IV la Regulamentul (CE) nr. 1235/2008 ar trebui rectificată în consecință.

               (5)

               Din motive de claritate și de securitate juridică, aceste rectificări ar trebui efectuate fără întârziere. Prin urmare, prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene. Cu toate acestea, în ceea ce privește anumite rectificări efectuate prin prezentul regulament în privința erorilor din Regulamentul de punere în aplicare (UE) 2015/931, este oportun ca acestea să se aplice retroactiv, de la data intrării în vigoare a respectivului regulament.

               (6)

               Măsurile prevăzute de prezentul regulament sunt conforme cu avizul Comitetului de reglementare pentru producția ecologică,

         ADOPTĂ PREZENTUL REGULAMENT:
   Articolul 1
   Anexa IV la Regulamentul (CE) nr. 1235/2008 se rectifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Punctele 1, 3, 4 litera (b) și 5 din anexă se aplică de la 8 iulie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 189, 20.7.2007, p. 1.

      (2)  Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25).

      (3)  Regulamentul de punere în aplicare (UE) 2015/931 al Comisiei din 17 iunie 2015 de modificare și de rectificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 151, 18.6.2015, p. 1).

      (4)  Regulamentul de punere în aplicare (UE) 2015/131 al Comisiei din 26 ianuarie 2015 de modificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 23, 29.1.2015, p. 1).

      (5)  Regulamentul de punere în aplicare (UE) nr. 1287/2014 al Comisiei din 28 noiembrie 2014 de modificare și de rectificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 348, 4.12.2014, p. 1).

      (6)  Regulamentul de punere în aplicare (UE) nr. 355/2014 al Comisiei din 8 aprilie 2014 de modificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 106, 9.4.2014, p. 15).

      ANEXĂ
      Anexa IV la Regulamentul (CE) nr. 1235/2008 se rectifică după cum urmează:

                  1.

                  La rubrica referitoare la „Abcert AG”, la punctul 3, rândul referitor la Bosnia și Herțegovina se înlocuiește cu următorul text:

                              „Bosnia și Herțegovina

                              BA-BIO-137

                              x

                              —

                              —

                              x

                              —

                              —”

                  2.

                  La rubrica referitoare la „Bio.inspecta AG”, la punctul 3, rândul referitor la Kârgâzstan se înlocuiește cu următorul text:

                              „Kârgâzstan

                              KG-BIO-161

                              x

                              —

                              —

                              x

                              —

                              —”

                  3.

                  La rubrica referitoare la „Istituto Certificazione Etica e Ambientale”, la punctul 3, rândul referitor la Côte d'Ivoire se înlocuiește cu următorul text:

                              „Côte d'Ivoire

                              CI-BIO-115

                              x

                              —

                              —

                              x

                              —

                              —”

                  4.

                  La rubrica referitoare la „Kiwa BCS Öko-Garantie GmbH”, punctul 3 se modifică după cum urmează:

                              (a)

                              rândul referitor la Coreea de Sud se înlocuiește cu următorul text:

                                          „Republica Coreea

                                          KR-BIO-141

                                          x

                                          —

                                          x

                                          —

                                          x

                                          —”

                              (b)

                              se introduce următorul rând:

                                          „Guineea-Bissau

                                          GW-BIO-141

                                          x

                                          —

                                          —

                                          x

                                          —

                                          x”

                  5.

                  La rubrica referitoare la „Organic Standard”, punctul 3 se modifică după cum urmează:

                              (a)

                              rândul referitor la Kazahstan se înlocuiește cu următorul text:

                                          „Kazahstan

                                          KZ-BIO-108

                                          x

                                          —

                                          —

                                          x

                                          —

                                          —”

                              (b)

                              rândul referitor la Kârgâzstan se înlocuiește cu următorul text:

                                          „Kârgâzstan

                                          KG-BIO-108

                                          x

                                          —

                                          —

                                          x

                                          —

                                          —”


title: Regulamentul de punere în aplicare (UE) nr. 541/2012 al Consiliului din 21 iunie 2012 de încheiere a reexaminării intermediare a măsurilor antidumping aplicate importurilor de furfuraldehidă originară din Republica Populară Chineză și de abrogare a măsurilor respective

text:
               26.6.2012

               RO

               Jurnalul Oficial al Uniunii Europene

               L 165/4

         REGULAMENTUL DE PUNERE ÎN APLICARE (UE) NR. 541/2012 AL CONSILIULUI
   din 21 iunie 2012
   de încheiere a reexaminării intermediare a măsurilor antidumping aplicate importurilor de furfuraldehidă originară din Republica Populară Chineză și de abrogare a măsurilor respective
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9 și articolul 11 alineatele (3), (5) și (6),
   având în vedere propunerea prezentată de către Comisia Europeană (denumită în continuare „Comisia”) după consultarea Comitetului consultativ,
   întrucât:
   A.   PROCEDURA

   1.   Măsurile în vigoare

               (1)

               În 1995, Consiliul a instituit, prin Regulamentul (CE) nr. 95/95 (2), o taxă antidumping definitivă, sub forma unei taxe specifice, aplicată importurilor de furfuraldehidă originară din Republica Populară Chineză (denumită în continuare „RPC” sau „țara în cauză”) (denumite în continuare „măsurile antidumping inițiale”). Taxa specifică a fost stabilită la 352 EUR pe tonă.

               (2)

               În urma unei reexaminări intermediare inițiate în mai 1997 la cererea unui exportator chinez, măsurile în cauză au fost menținute prin Regulamentul (CE) nr. 2722/1999 al Consiliului (3) pentru o perioadă suplimentară de patru ani.

               (3)

               În aprilie 2005, în urma unei reexaminări efectuate în perspectiva expirării măsurilor, Consiliul, prin Regulamentul (CE) nr. 639/2005 (4), a prelungit măsurile pentru o perioadă suplimentară de cinci ani.

               (4)

               În mai 2011, în urma unei alte reexaminări efectuate în perspectiva expirării măsurilor, Consiliul, prin Regulamentul de punere în aplicare (UE) nr. 453/2011 (5), a prelungit măsurile pentru o perioadă suplimentară de cinci ani. Taxa specifică a fost stabilită la același nivel ca și în cazul măsurilor antidumping inițiale, adică 352 EUR pe tonă.

         2.   Inițierea unei reexaminări intermediare

               (5)

               După cum se menționează la considerentul 84 din Regulamentul de punere în aplicare (UE) nr. 453/2011, Consiliul a considerat că este oportun să se evalueze dacă nivelul taxei este în continuare relevant, dat fiind faptul că taxa specifică a fost stabilită pe baza constatărilor anchetei inițiale din 1995 și nu a fost niciodată revizuită. Prin urmare, Comisia ar trebui să ia în considerare inițierea ex officio a unei reexaminări intermediare, în conformitate cu articolul 11 alineatul (3) din regulamentul de bază.

               (6)

               După ce a stabilit că dispune de suficiente elemente de probă prima facie pentru inițierea unei reexaminări intermediare ex officio și după ce a consultat Comitetul consultativ, Comisia a anunțat, la 5 iulie 2011, printr-un aviz publicat în Jurnalul Oficial al Uniunii Europene
                   (6) (denumit în continuare „avizul de inițiere”), inițierea unei reexaminări intermediare în conformitate cu articolul 11 alineatul (3) din regulamentul de bază.

         3.   Ancheta

   3.1.   Perioada de anchetă

               (7)

               Ancheta privind dumpingul a acoperit perioada cuprinsă între 1 iulie 2010 și 30 iunie 2011 (denumită în continuare „perioada anchetei de reexaminare” sau „PAR”). Examinarea tendințelor relevante pentru evaluarea prejudiciului a acoperit perioada cuprinsă între 1 ianuarie 2008 și sfârșitul perioadei anchetei de reexaminare (denumită în continuare „perioada luată în considerare”).

         3.2.   Părțile vizate de prezenta anchetă

               (8)

               Comisia a informat în mod oficial industria Uniunii, producătorii-exportatori din țara în cauză, importatorii, utilizatorii cunoscuți a fi interesați și autoritățile țării în cauză cu privire la inițierea reexaminării intermediare.

               (9)

               Părțile interesate au avut posibilitatea de a-și prezenta în scris punctele de vedere și de a solicita o audiere în termenul stabilit în avizul de inițiere.

         3.3.   Eșantionarea producătorilor-exportatori din Republica Populară Chineză

               (10)

               Având în vedere numărul aparent ridicat de producători-exportatori din RPC, s-a considerat necesar să se analizeze dacă este necesară eșantionarea, în conformitate cu articolul 17 din regulamentul de bază. Pentru a permite Comisiei să stabilească dacă eșantionarea este necesară și, în caz afirmativ, să selecteze un eșantion, s-a cerut producătorilor-exportatori din RPC să se facă cunoscuți în termen de 15 zile de la inițierea reexaminării și să furnizeze Comisiei informațiile solicitate în avizul de inițiere. Având în vedere că niciun producător-exportator nu s-a prezentat pentru a coopera, nu a fost necesară eșantionarea.

         3.4.   Răspunsuri la chestionare și verificări

               (11)

               Comisia a trimis chestionare tuturor părților cunoscute ca fiind interesate. Nu s-au făcut cunoscute alte părți în termenele stabilite în avizul de inițiere.

               (12)

               Nu s-au primit răspunsuri la chestionare din partea celor doi producători din Uniune, a producătorilor-exportatori chinezi sau din partea oricăror altor importatori sau utilizatori. Un producător din țara analogă, Argentina, a răspuns la chestionar.

               (13)

               Dată fiind lipsa de cooperare a părților, nu s-au efectuat vizite de verificare.

         B.   PRODUSUL ÎN CAUZĂ ȘI PRODUSUL SIMILAR

   1.   Produsul în cauză

               (14)

               Produsul în cauză care face obiectul prezentei reexaminări este același cu cel din ancheta inițială și din reexaminările ulterioare menționate mai sus, și anume furfuraldehida originară din RPC, încadrată în prezent la codul NC 2932 12 00 (denumită în continuare „produsul în cauză”). Furfuraldehida este cunoscută, de asemenea, sub numele de „2-furaldehidă” sau furfural.

               (15)

               Furfuraldehida este un lichid galben deschis, cu un miros înțepător caracteristic, care se obține prin prelucrarea diferitelor tipuri de deșeuri agricole. Furfuraldehida are două aplicații principale: ca solvent selectiv în rafinarea petrolului pentru producerea de uleiuri lubrifiante și ca materie primă pentru procesarea alcoolului furfurilic, utilizat pentru fabricarea rășinii sintetice pentru matrițe de turnătorie.

         2.   Produsul similar

               (16)

               Ca și în cazul anchetelor precedente, s-a considerat că furfuraldehida fabricată în RPC și exportată către UE, furfuraldehida fabricată și vândută pe piața internă din țara analogă, Argentina, și furfuraldehida fabricată și vândută în UE de producătorii din Uniune prezintă aceleași caracteristici fizice și chimice esențiale și sunt destinate acelorași utilizări. Prin urmare, aceste produse au fost considerate produse similare, în sensul articolului 1 alineatul (4) din regulamentul de bază.

         C.   DUMPINGUL

   1.   Generalități

               (17)

               Niciun producător-exportator chinez nu a cooperat în cadrul anchetei și nu a transmis informații. Prin urmare, concluziile referitoare la dumping formulate în continuare s-au bazat pe datele disponibile, în special pe datele Eurostat, statisticile oficiale de export din RPC și informațiile comunicate de societatea din țara analogă, Argentina.

         2.   Țara analogă

               (18)

               În conformitate cu dispozițiile articolului 2 alineatul (7) litera (a) din regulamentul de bază, valoarea normală a fost stabilită pe baza prețului sau a valorii construite obținute într-o țară terță cu economie de piață adecvată (denumită în continuare „țara analogă”) sau pe baza prețului practicat la exportul din țara analogă către alte țări, inclusiv către Uniune sau, în cazul în care acest lucru nu este posibil, în orice alt mod rezonabil, inclusiv pe baza prețului plătit efectiv sau care urmează să fie plătit în Uniune pentru produsul similar, ajustat în mod corespunzător, dacă este necesar, pentru a include o marjă de profit rezonabilă.

               (19)

               Ca și în ancheta inițială, în avizul de inițiere a fost propusă Argentina ca țară analogă adecvată, în scopul stabilirii valorii normale, în temeiul articolului 2 alineatul (7) litera (a) din regulamentul de bază. În urma publicării avizului de inițiere, nu a fost primită nicio observație referitoare la țara analogă propusă.

               (20)

               Un producător de furfuraldehidă din Argentina a cooperat la anchetă, răspunzând la un chestionar. Ancheta a demonstrat că piața argentiniană de furfuraldehidă, aprovizionată în proporție de 90 % din producția locală și restul din importul din țările terțe, este concurențială. Volumul producției argentiniene reprezintă mai mult de 70 % din volumul exporturilor chineze ale produsului în cauză către UE în regim de perfecționare activă. Prin urmare, piața argentiniană a fost considerată suficient de reprezentativă pentru stabilirea valorii normale pentru RPC.

               (21)

               Prin urmare, s-a constatat, ca și în anchetele anterioare, că Argentina reprezintă o țară analogă corespunzătoare, în conformitate cu articolul 2 alineatul (7) litera (a) din regulamentul de bază.

         3.   Importurile care fac obiectul unui dumping în cursul PAR

   3.1.   Valoarea normală

               (22)

               Valoarea normală a fost stabilită pe baza informațiilor primite de la producătorul din țara analogă care a cooperat, și anume pe baza prețului plătit sau care urmează să fie plătit pe piața internă argentiniană de clienți independenți, deoarece s-a constatat că vânzările în cauză s-au efectuat în cursul operațiunilor comerciale normale.

               (23)

               Prin urmare, valoarea normală a fost stabilită ca fiind prețul de vânzare mediu ponderat de pe piața internă practicat de producătorul argentinian care a cooperat față de clienții independenți.

               (24)

               S-a stabilit mai întâi dacă vânzările interne totale ale produsului similar către clienți independenți au fost reprezentative în sensul articolului 2 alineatul (2) din regulamentul de bază, și anume dacă vânzările respective au reprezentat cel puțin 5 % din volumul total al vânzărilor produsului în cauză exportat către UE. Vânzările interne ale producătorului din Argentina care a cooperat au fost suficient de reprezentative în cursul PAR.

               (25)

               Ulterior, Comisia a analizat dacă vânzările interne ale produsului similar ar putea fi considerate ca fiind efectuate în cursul normal al unor operațiuni comerciale, conform articolului 2 alineatul (4) din regulamentul de bază. Aceasta s-a efectuat prin stabilirea pentru produsul similar vândut pe piața din Argentina a proporției de vânzări interne profitabile către clienți independenți în cursul PAR. Deoarece toate vânzările produsului similar în timpul PAR au fost profitabile, valoarea normală s-a bazat pe media ponderată a tuturor vânzărilor interne.

         3.2.   Prețul de export

               (26)

               Deoarece niciuna dintre societățile chineze care au exportat către UE nu a cooperat la anchetă, prețurile de export au fost stabilite pe baza datelor disponibile. S-a considerat că baza cea mai adecvată de calcul este reprezentată de datele Eurostat privind importurile în UE ale produsului în cauză. Cu toate că majoritatea acestor importuri au fost efectuate în regim de perfecționare activă (furfuraldehida chineză a fost transformată ulterior în alcool furfurilic pentru export), nu au existat motive să se considere că ele nu constituie o bază rezonabilă pentru stabilirea prețurilor de export.

         3.3.   Comparație

               (27)

               În scopul asigurării unei comparații echitabile între valoarea normală și prețul de export și în conformitate cu articolul 2 alineatul (10) din regulamentul de bază, s-a ținut cont, sub formă de ajustări, de anumite diferențe în materie de transport, costuri aferente creditelor și asigurare, care au afectat prețurile și comparabilitatea lor.

         3.4.   Marja de dumping

               (28)

               În conformitate cu articolul 2 alineatul (11) din regulamentul de bază, marja de dumping a fost stabilită pe baza unei comparații între valoarea normală medie ponderată și prețurile de export medii ponderate la același nivel comercial. Această comparație a indicat o marjă de dumping de 5,6 %.

         4.   Caracterul durabil al circumstanțelor modificate

               (29)

               Pe lângă analiza existenței dumpingului în cursul PAR, s-a examinat probabilitatea continuării dumpingului în cazul în care s-ar abroga măsurile. Dat fiind faptul că niciun producător-exportator din RPC nu a cooperat la prezenta anchetă, concluziile de mai jos se bazează pe datele disponibile, în conformitate cu articolul 18 din regulamentul de bază.

               (30)

               În acest sens, au fost analizate următoarele elemente: consumul și cererea de pe piața internă a Chinei și evoluția exporturilor chineze către UE în regim de perfecționare activă.

               (31)

               Conform informațiilor disponibile, începând cu anul 2007, consumul intern de furfuraldehidă din RPC a crescut într-un ritm mai rapid (o creștere anuală medie prognozată pentru perioada 2007-2012 de aproximativ 9 %) decât capacitatea de producție chineză a produsului respectiv (aproximativ + 6 %). Creșterea consumului de furfural pe piața internă chineză se explică în mare parte prin creșterea cererii pentru principalul produs din aval al furfuraldehidei, și anume alcoolul furfurilic. Producția chineză de alcool furfurilic a crescut semnificativ începând din 1999, reflectând importanța acordată fabricării unor produse pe bază de furfural cu o valoare adăugată mai mare și creșterea cererii de rășini furanice din partea topitoriilor.

               (32)

               În plus, a crescut și cererea internă pentru știuleți de porumb, principala materie primă utilizată de producătorii chinezi de furfuraldehidă. Având în vedere creșterea populației mondiale, în special în China și India, precum și trecerea de la o alimentație pe bază de cereale la o alimentație pe bază de proteine, se estimează că cererea mondială de porumb va crește într-un ritm rapid. RPC este al doilea mare consumator de porumb din lume. Pe lângă creșterea numărului de utilizări industriale ale porumbului, cererea pentru producția de animale și hrană pentru animale de pe piața chineză prezintă o creștere de 3 % până la 6 % anual. În ultimii ani, consumul de porumb din RPC a crescut rapid, în timp ce producția nu a făcut față cererii. Se preconizează că exporturile de porumb din SUA către RPC vor crește de cinci ori în perioada 2011-2015. Trebuie, de asemenea, remarcat faptul că producătorii chinezi de furfural se confruntă cu o concurență sporită din partea producătorilor de xilitol și xiloză, care utilizează aceeași materie primă (știuleții de porumb).

               (33)

               În ceea ce privește exporturile chineze către UE în cursul PAR, este de remarcat faptul că aproape toată furfuraldehida din țara în cauză este importată exclusiv în regim de perfecționare activă. Această practică a început în 2000, când aproximativ 75 % din cantitățile anuale de furfuraldehidă din China au fost expediate în Uniune fără să fie supuse taxelor antidumping, în vederea transformării lor ulterioare în alcool furfurilic destinat exportului în țări terțe. Începând din 2001, importurile în cadrul pieței libere, provenind din țara în cauză, au încetat aproape complet.

               (34)

               Evoluția pe termen lung a cererii de furfural pe piața internă din RPC și oferta insuficientă în raport cu cererea pe piața chineză de porumb, precum și structura importurilor chineze către UE, după cum se prezintă în considerentul anterior, par să fi condus la o modificare a nivelului dumpingului practicat de producătorii-exportatori chinezi. O comparație între prețurile de export chineze către UE cu valoarea normală a produsului în cauză, ajustate în mod corespunzător, arată o scădere a marjei de dumping în timpul PAR, în comparație cu ancheta anterioară de reexaminare în perspectiva expirării măsurilor.

               (35)

               În concluzie, analiza de mai sus arată că schimbările pe care le-a suferit cererea de pe piața internă din China și consumul de știuleți de porumb și furfuraldehidă și, în consecință, evoluția prețurilor, sunt de natură durabilă. Prin urmare, se poate concluziona că, în cazul în care măsurile antidumping ar fi abrogate, exporturile chineze în Uniune nu ar crește în mod semnificativ.

         D.   INDUSTRIA UNIUNII

               (36)

               Industria Uniunii (IU) constă în două societăți comerciale: Lenzing AG (Austria) și Tanin Sevnica kemicna industrija d.d (Slovenia), care reprezintă împreună 100 % din producția Uniunii a produsului similar în PAR. Pe această bază, cei doi producători din Uniune constituie industria Uniunii, în sensul articolului 4 alineatul (1) și al articolului 5 alineatul (4) din regulamentul de bază. Niciuna dintre societăți nu a răspuns la chestionarele care le-au fost trimise și nu a cooperat pe deplin la anchetă.

               (37)

               Dată fiind lipsa de cooperare din partea industriei Uniunii, datele necesare pentru a examina situația pieței din Uniune și prejudiciul cauzat industriei Uniunii de importurile care au făcut obiectul unui dumping, originare din RPC, au fost obținute pe baza informațiilor disponibile, inclusiv pe datele extrapolate din informațiile colectate în cadrul reexaminării recente efectuate în perspectiva expirării măsurilor, care a acoperit perioada cuprinsă între 1 ianuarie 2007 și 31 martie 2010. Prin urmare, sursele datelor din tabelele de mai jos se referă la perioada 2007-2009, cu excepția cazului în care se specifică altfel. Nutrafur, producătorul spaniol care a înaintat plângerea inițială în 1994 sub denumirea de Furfural Espanol S.A., și-a încetat producția în octombrie 2008. Cifrele privind producția societății Nutrafur în 2008 au fost incluse în consumul de pe piața Uniunii. Din motive de confidențialitate, datele privind rezultatele industriei Uniunii sunt prezentate doar sub formă de indici.

         E.   SITUAȚIA PE PIAȚA UNIUNII

   1.   Consumul pe piața Uniunii

               (38)

               Consumul de furfuraldehidă pe piața Uniunii, în 2008 și 2009, a fost stabilit pe baza volumelor verificate de vânzări ale industriei Uniunii pe piața Uniunii (inclusiv vânzările realizate de Nutrafur până în octombrie 2008, când încă mai producea furfuraldehidă), plus importurile din RPC în regim de perfecționare activă și importurile din alte țări terțe pentru punerea în liberă circulație, pe baza datelor furnizate de importatorul International Furan Chemicals BV („IFC”), verificate în cadrul ultimei anchete de reexaminare în perspectiva expirării măsurilor și a datelor Eurostat. Deoarece Eurostat nu dezvăluie informațiile complete din motive de confidențialitate, datele Eurostat au fost utilizate numai pentru importurile din alte țări terțe cu excepția RPC și a Republicii Dominicane, deoarece IFC este unicul importator de furfuraldehidă din aceste surse.

               (39)

               Având în vedere lipsa de cooperare din partea industriei Uniunii și a singurului importator și confidențialitatea numeroaselor datelor puse la dispoziție de Eurostat, pentru 2010 și PAR au fost utilizate datele disponibile. În absența unor elemente care să indice contrariul, nu a existat niciun motiv să se creadă că a avut loc o schimbare majoră a consumului din Uniune din 2009 și s-a considerat că acesta a rămas la același nivel în 2010 și PAR.

               (40)

               Din aceste motive, în perioada luată în considerare, consumul UE a scăzut cu 17 %, de la 45 738 tone în 2008 la 38 000 tone în cursul PAR.

                  Tabelul 1 –   Consumul Uniunii

                           Anul

                           2008

                           2009

                           2010

                           PAR

                           Tone

                           45 738

                           38 175

                           38 000

                           38 000

                           Indice (2008 = 100)

                           100

                           83

                           83

                           83

                           Tendință anuală

                           –17

                           0

                           0

                                       Surse:

                                       răspunsurile verificate la chestionar din partea industriei Uniunii și IFC, Eurostat.

         2.   Importurile din RPC

   2.1.   Volumul, cota de piață și prețurile

               (41)

               În conformitate cu statisticile chineze privind exporturile, importurile chineze au fost efectuate în cursul PAR în regim de perfecționare activă (RPA). Volumul de importuri RPA din China a crescut de la 10 002 de tone în 2008 la 13 975 de tone în PAR, și anume cu 40 %. În cursul perioadei luate în considerare, cota de piață chineză în RPA a crescut de la 22 % la 37 %, adică cu 15 procente.

               (42)

               Prețul chinez în RPA a crescut cu 47 %, de la 1 014 EUR pe TM în 2008 la 1 488 EUR în PAR. Se remarcă faptul că, în cursul PAR, prețurile importurilor chineze au crescut rapid, atingând peste 1 700 EUR/TM.

                  Tabelul 2 –   Importuri din RPC

                           Anul

                           2008

                           2009

                           2010

                           PAR

                           Tone

                           10 002

                           5 159

                           8 375

                           13 975

                           Indice (2008 = 100)

                           100

                           52

                           84

                           140

                           Tendință anuală

                           –48

                           32

                           56

                           Cota de piață

                           22 %

                           14 %

                           22 %

                           37 %

                           Preț, EUR/tonă

                           1 014

                           690

                           1 362

                           1 488

                           Indice (2008 = 100)

                           100

                           68

                           134

                           147

                                       Surse:

                                       Răspunsul verificat la chestionar al IFC, statisticile chineze privind exporturile.

         3.   Volumele și prețurile importurilor provenite din alte țări terțe

               (43)

               Este de remarcat faptul că, la fel ca și în ancheta inițială, importurile din Republica Dominicană au constat exclusiv în livrări de la o societate mamă spre filiala sa europeană pentru a produce alcool furfurilic. Astfel, prețurile aplicate în aceste tranzacții sunt prețuri de transfer între societăți afiliate, care nu reflectă neapărat prețurile reale ale pieței. Având în vedere lipsa de cooperare din partea importatorului în cauză și confidențialitatea datelor Eurostat, s-a presupus că importurile și prețurile din Republica Dominicană au rămas constante în cursul anului 2010 și PAR.

                  Tabelul 3 –   Importuri în Uniune din Republica Dominicană

                           Anul

                           2008

                           2009

                           2010

                           PAR

                           Tone

                           27 662

                           24 996

                           25 000

                           25 000

                           Indice (2008 = 100)

                           100

                           90

                           90

                           90

                           Tendință anuală

                           –10

                           0

                           0

                           Cota de piață

                           60 %

                           65 %

                           66 %

                           66 %

                           Preț, EUR/tonă

                           982

                           582

                           582

                           582

                           Indice (2008 = 100)

                           100

                           59

                           59

                           59

               (44)

               În conformitate cu Eurostat, volumele importurilor de furfuraldehidă în Uniune din alte țări decât RPC, precum și prețurile medii ale acestora, au evoluat după cum urmează:

                  Tabelul 4 –   Importuri în Uniune din alte țări terțe

                           Anul

                           2008

                           2009

                           2010

                           PAR

                           Tone

                           1 583

                           1 226

                           138

                           162

                           Indice (2008 = 100)

                           100

                           77

                           9

                           10

                           Tendință anuală

                           –23

                           –68

                           1

                           Cota de piață

                           3 %

                           3 %

                           1 %

                           1 %

                           Preț, EUR/tonă

                           997

                           632

                           1 473

                           1 685

                           Indice (2008 = 100)

                           100

                           63

                           148

                           169

         4.   Volumele și prețurile exporturilor provenind din UE către alte țări terțe

               (45)

               Pe parcursul perioadei luate în considerare, nu au existat date disponibile decât pentru 2008 și 2009. Nu au fost disponibile date statistice fiabile pentru a evalua evoluția setului de date în 2010 și PAR. În lipsa cooperării din partea industriei Uniunii, au fost folosite datele disponibile și s-a presupus că exporturile din UE vor continua la același nivel al volumului ca în 2009, cu o creștere a prețurilor în conformitate cu cea constatată pe piața Uniunii.

                  Tabelul 5 –   Volumele și prețurile exporturilor efectuate de industria Uniunii către alte țări terțe

                           Anul

                           2008

                           2009

                           2010

                           PAR

                           Cantități – Indice (2008 = 100)

                           100

                           155

                           155

                           155

                           Tendință anuală

                           55

                           0

                           0

                           Prețuri – Indice (2008 = 100)

                           100

                           77

                           134

                           147

                           Tendință anuală

                           –23

                           57

                           13

         5.   Situația economică a industriei Uniunii

               (46)

               Situația economică a industriei Uniunii, și anume a celor două societăți, Lenzing și Tanin, este analizată mai jos utilizând datele colectate în cursul reexaminării efectuate în perspectiva expirării măsurilor, la care se adaugă datele disponibile pentru perioada anchetei de reexaminare curente (PAR).

         5.1.   Producția

               (47)

               Producția totală a produsului similar realizată de industria din Uniune a înregistrat o creștere de 5 % până în 2009. În lipsa altor date, s-a presupus că producția a rămas stabilă în 2010 și PAR.

                  Tabelul 6 –   Producția Uniunii

                           Anul

                           2008

                           2009

                           2010

                           PAR

                           Indice (2008 = 100)

                           100

                           105

                           105

                           105

                           Tendință anuală

                           5

                           0

                           0

                                       Sursă:

                                       Răspunsurile verificate la chestionar primite din partea producătorilor din Uniune.

         5.2.   Capacitatea de producție și utilizarea capacității

               (48)

               Capacitatea totală de producție a industriei Uniunii a rămas aceeași în 2008 și 2009. Dată fiind lipsa de cooperare din partea industriei Uniunii, s-a presupus că capacitatea și utilizarea au rămas neschimbate în 2010 și PAR.

                  Tabelul 7 –   Capacitatea Uniunii

                           Anul

                           2008

                           2009

                           2010

                           PAR

                           Indice (2008 = 100)

                           100

                           100

                           100

                           100

                           Utilizarea capacității

                           92 %

                           96 %

                           96 %

                           96 %

                                       Sursă:

                                       Răspunsurile verificate la chestionar primite din partea producătorilor din Uniune.

         5.3.   Nivelul stocurilor

               (49)

               Dată fiind lipsa de cooperare din partea industriei Uniunii, s-a presupus că nivelul stocurilor a rămas același ca la sfârșitul anului 2009.

                  Tabelul 8 –   Stocurile

                           Anul

                           2008

                           2009

                           2010

                           PAR

                           Indice (2008 = 100)

                           100

                           56

                           56

                           56

                           Tendință anuală

                           –44

                           0

                           0

                                       Sursă:

                                       Răspunsurile verificate la chestionar primite din partea producătorilor din Uniune.

         5.4.   Volumul vânzărilor și cota de piață

               (50)

               Volumul vânzărilor industriei Uniunii către clienți independenți de pe piața Uniunii a crescut cu 12 % din 2008 până în 2009. În absența datelor din partea industriei Uniunii, s-a presupus că volumul vânzărilor nu a crescut în 2010 sau în cursul PAR.

                  Tabelul 9 –   Volumul vânzărilor și cota de piață a Uniunii

                           Anul

                           2008

                           2009

                           2010

                           PAR

                           Indice (2008 = 100)

                           100

                           112

                           112

                           112

                           Cota de piață

                           10-20 %

                           14-24 %

                           14-24 %

                           14-24 %

                                       Sursă:

                                       Răspunsurile verificate la chestionar primite din partea producătorilor din Uniune.

         5.5.   Prețurile medii de vânzare

               (51)

               În cursul perioadei luate în considerare, prețurile medii de vânzare practicate de industria Uniunii pe piața din Uniune au crescut considerabil cu 36 %. Acest fapt a fost cauzat de o creștere substanțială a prețurilor între 2010 și PAR.

                  Tabelul 10 –   Prețul mediu de vânzare în UE

                           Anul

                           2008

                           2009

                           2010

                           PAR

                           Indice (2008 = 100)

                           100

                           89

                           108

                           136

                           Tendință anuală

                           –11

                           19

                           28

                                       Sursă:

                                       Răspunsurile verificate la chestionar primite din partea producătorilor din Uniune, precum și datele puse la dispoziția Comisiei.

         5.6.   Costul mediu de producție

               (52)

               Dat fiind că industria Uniunii nu a pus la dispoziție date privind costul de producție pentru 2010 și PAR, cifrele din cadrul reexaminării anterioare în perspectiva expirării măsurilor au fost majorate cu 6 % pentru a se ține cont de inflație în cursul perioadei respective.

                  Tabelul 11 –   Costul mediu de producție

                           Anul

                           2008

                           2009

                           2010

                           PAR

                           Indice (2008 = 100)

                           100

                           100

                           102

                           106

                           Tendință anuală

                           0

                           2

                           4

                                       Sursă:

                                       Răspunsurile verificate la chestionar primite din partea producătorilor din Uniune.

         5.7.   Rentabilitatea și fluxul de lichidități

               (53)

               Calculul profiturilor realizate de industria Uniunii, pe baza datelor privind prețul și costul indicate mai sus, a evidențiat o creștere semnificativă în cursul perioadei luate în considerare, ca urmare a creșterii prețurilor pe piața Uniunii, asociată cu absența oricărei dovezi privind creșterea costurilor de producție peste inflație. În absența oricăror alte date, se consideră că fluxul de numerar a urmat o tendință similară cu rentabilitatea.

                  Tabelul 12 –   Rentabilitatea și fluxul de lichidități

                           Anul

                           2008

                           2009

                           2010

                           PAR

                           Rentabilitatea – Indice (2008 = 100)

                           100

                           96

                           153

                           297

                           Tendință anuală

                           –4

                           57

                           144

                           Flux de lichidități - Indice (2008 = 100)

                           100

                           34

                           69

                           69

                           Tendință anuală

                           –66

                           35

                           0

                                       Sursă:

                                       Răspunsurile verificate la chestionar primite din partea producătorilor din Uniune.

         5.8.   Investițiile, randamentul investițiilor și capacitatea de a mobiliza capital

               (54)

               În absența unor date din partea industriei Uniunii, ținând seama de creșterile prețurilor din 2010 și PAR, s-a presupus că s-a revenit la nivelul investițiilor din 2007. S-a presupus că randamentul investițiilor a urmat aceeași evoluție de bază ca și rentabilitatea, după cum se prezintă în tabelul 12.

                  Tabelul 13 –   Investițiile și randamentul investițiilor

                           Anul

                           2008

                           2009

                           2010

                           PAR

                           Investiții Indice (2008 = 100)

                           100

                           3

                           163

                           163

                           Tendință anuală

                           –97

                           160

                           0

                           Randamentul investițiilor Indice (2008 = 100)

                           100

                           –4

                           100

                           200

                           Tendință anuală

                           – 104

                           104

                           100

                                       Sursă:

                                       Răspunsurile verificate la chestionar primite din partea producătorilor din Uniune.

         5.9.   Ocuparea forței de muncă și productivitatea

               (55)

               Dată fiind lipsa de informații din partea industriei Uniunii pentru 2010 și PAR, s-a considerat că ocuparea forței de muncă și productivitatea au rămas constante în perioada luată în considerare.

                  Tabelul 14 –   Ocuparea forței de muncă și productivitatea

                           Anul

                           2008

                           2009

                           2010

                           PAR

                           Ocuparea forței de muncă – Indice

                           100

                           100

                           100

                           100

                           Productivitatea (tone/angajat) – Indice

                           100

                           100

                           100

                           100

                           Costul forței de muncă – Indice

                           100

                           100

                           100

                           100

                                       Sursă:

                                       Răspunsurile verificate la chestionar primite din partea producătorilor din Uniune.

         5.10.   Amploarea marjei de dumping

               (56)

               În ciuda lipsei de cooperare din partea producătorilor-exportatori chinezi, s-a realizat o analiză a volumului și valorii importurilor, pe baza datelor Eurostat, precum și o estimare a cotei de piață. Creșterea semnificativă a prețurilor în 2010 și 2011 a redus considerabil marja de dumping din RPC, după perioada anchetei de reexaminare în perspectiva expirării măsurilor.

         5.11.   Redresarea de pe urma efectelor dumpingului

               (57)

               După cum reiese din evoluția pozitivă a majorității indicatorilor menționați mai sus, în perioada luată în considerare, situația financiară a industriei Uniunii s-a redresat complet de pe urma efectului prejudiciabil al importurilor provenind din RPC care au făcut obiectul unui dumping considerabil și care au fost identificate de anchetele anterioare.

         6.   Concluzie privind situația economică a industriei Uniunii

               (58)

               Măsurile împotriva RPC au avut un impact pozitiv asupra situației economice a industriei Uniunii, deoarece majoritatea indicatorilor privind prejudiciul au prezentat o evoluție pozitivă. Producția, volumul vânzărilor și valoarea vânzărilor au crescut între 2008 și PAR. Cu toate acestea, având în vedere creșterea substanțială a prețurilor pe piața Uniunii, industria Uniunii obține în prezent profituri care depășesc cu mult profitul-țintă, stabilit în ancheta inițială la 5 %, pentru a-i asigura dezvoltarea.

               (59)

               Având în vedere creșterea semnificativă a prețurilor pe piața Uniunii în cursul PAR și absența oricăror elemente care să indice o creștere paralelă a costurilor, s-a concluzionat că industria Uniunii nu a suferit un prejudiciu important în sensul articolului 3 alineatul (5).

         7.   Concluzia privind natura durabilă a acestor circumstanțe modificate

               (60)

               S-a examinat dacă creșterea prețurilor pe piața Uniunii reprezintă o modificare de natură durabilă a circumstanțelor față de constatările din ancheta anterioară de reexaminare efectuată în perspectiva expirării măsurilor. Datele disponibile indică o redresare puternică a prețurilor de pe piața Uniunii, atingând și apoi depășind nivelurile din 2008, în timp ce în cursul anchetei de reexaminare în temeiul expirării măsurilor prețurile erau în scădere. În plus, spre deosebire de reexaminarea în perspectiva expirării măsurilor, nu s-au găsit elemente care să indice existența unei subcotări. În cadrul reexaminării efectuate în perspectiva expirării măsurilor, s-a constatat că rentabilitatea era în scădere, dar datele după sfârșitul acestei anchete arată o refacere puternică a rentabilității, care a atins nivelurile din 2008 și apoi le-a depășit.

               (61)

               S-a analizat, totuși, dacă evoluția prețurilor după perioada anchetei de reexaminare în temeiul expirării măsurilor ar fi putut fi cauzată de un sezon cu recolte deosebit de slabe în RPC, dat fiind că furfuraldehida este fabricată din deșeuri agricole. Totuși, prețul nu a scăzut semnificativ după perioada de recoltare la sfârșitul anului 2010, prin urmare, s-a renunțat la această ipoteză. S-a constatat că a existat o creștere a prețurilor importurilor originare din RPC datorită creșterii pe termen lung a cererii interne de furfuraldehidă și a creșterii costurilor materiilor prime în țara în cauză. Dată fiind lipsa de cooperare din partea producătorilor-exportatori chinezi, această afirmație nu a putut fi verificată, însă Comisia nu a primit elemente de probă care să ateste că afirmația nu e adevărată.

               (62)

               Având în vedere elementele de probă menționate mai sus, aflate la dispoziția Comisiei, precum și lipsa de informații care să arate că creșterile prețurilor au fost temporare, s-a ajuns la concluzia că această schimbare este de durată.

         F.   ÎNCHEIEREA PROCEDURII ANTIDUMPING ȘI ABROGAREA MĂSURILOR ANTIDUMPING ÎN VIGOARE

               (63)

               Având în vedere cele de mai sus, se consideră că prezenta reexaminare antidumping ar trebui să se încheie și că măsurile antidumping în vigoare ar trebui să fie abrogate.

               (64)

               Toate părțile au fost informate cu privire la faptele și la examinările esențiale pe baza cărora s-a luat decizia să se recomande abrogarea măsurilor în vigoare. Părților li s-a acordat, de asemenea, o perioadă în care să poată formula observații în urma acestei comunicări. Nu au fost primite observații.

               (65)

               Din cele de mai sus rezultă că prezenta reexaminare antidumping ar trebui să se încheie, măsurile antidumping impuse prin Regulamentul de punere în aplicare (UE) nr. 453/2011 la importurile de furfuraldehidă originară din RPC ar trebui să înceteze, iar taxa existentă ar trebui să fie abrogată,

         ADOPTĂ PREZENTUL REGULAMENT:
   Articolul 1
   Încetează reexaminarea intermediară a taxelor antidumping aplicate importurilor de 2-furaldehidă (denumită, de asemenea, „furfuraldehidă” sau „furfural”), clasificată în prezent la codul NC 2932 12 00, originară din Republica Populară Chineză.
   Articolul 2
   Regulamentul de punere în aplicare (UE) nr. 453/2011 se abrogă.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxembourg, 21 iunie 2012.

            Pentru Consiliu

            Președintele

         M. FREDERIKSEN

      (1)  JO L 343, 22.12.2009, p. 51.

      (2)  JO L 15, 21.1.1995, p. 11.

      (3)  JO L 328, 22.12.1999, p. 1.

      (4)  JO L 107, 28.4.2005, p. 1.

      (5)  JO L 123, 12.5.2011, p. 1.

      (6)  JO C 196, 5.7.2011, p. 9.


title: Regulamentul de punere în aplicare (UE) nr. 242/2014 al Comisiei din 7 martie 2014 de înregistrare a unei denumiri în Registrul denumirilor de origine protejate și al indicațiilor geografice protejate [Lammefjordskartofler (IGP)]

text:
               14.3.2014

               RO

               Jurnalul Oficial al Uniunii Europene

               L 74/27

      REGULAMENTUL DE PUNERE ÎN APLICARE (UE) NR. 242/2014 AL COMISIEI

   din 7 martie 2014
   de înregistrare a unei denumiri în Registrul denumirilor de origine protejate și al indicațiilor geografice protejate [Lammefjordskartofler (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Lammefjordskartofler” depusă de Danemarca a fost publicată în Jurnalul Oficial al Uniunii Europene
                   (2).

               (2)

               Deoarece nicio declarație de opoziție nu a fost notificată Comisiei în conformitate cu articolul 51 din Regulamentul (UE) nr. 1151/2012, denumirea „Lammefjordskartofler” trebuie, prin urmare, să fie înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 martie 2014.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO C 286, 2.1.2013, p. 3.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      DANEMARCA
      Lammefjordskartofler (IGP)


title: Regulamentul de punere în aplicare (UE) nr. 677/2014 al Comisiei din 19 iunie 2014 de modificare a Regulamentului (UE) nr. 37/2010 în ceea ce privește substanța „cabergolină”  Text cu relevanță pentru SEE

text:
               20.6.2014

               RO

               Jurnalul Oficial al Uniunii Europene

               L 180/8

         REGULAMENTUL DE PUNERE ÎN APLICARE (UE) NR. 677/2014 AL COMISIEI
   din 19 iunie 2014
   de modificare a Regulamentului (UE) nr. 37/2010 în ceea ce privește substanța „cabergolină”
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:

               (1)

               Limita maximă de reziduuri (denumită în continuare „LMR”) pentru substanțele farmacologic active destinate utilizării în Uniune în medicamentele de uz veterinar pentru animalele de la care se obțin produse alimentare sau în produse biocide folosite în zootehnie trebuie să fie stabilită în conformitate cu Regulamentul (CE) nr. 470/2009.

               (2)

               Substanțele farmacologic active și clasificarea lor în ceea ce privește LMR în produsele alimentare de origine animală sunt stabilite în anexa la Regulamentul (UE) nr. 37/2010 al Comisiei (2).

               (3)

               O cerere de stabilire a limitelor maxime de reziduuri pentru cabergolină la specia bovine a fost înaintată Agenției Europene pentru Medicamente.

               (4)

               Comitetul pentru medicamente de uz veterinar a recomandat stabilirea unei LMR pentru cabergolină aplicabilă grăsimii, ficatului, rinichilor, mușchilor și laptelui de la bovine.

               (5)

               În conformitate cu articolul 5 din Regulamentul (CE) nr. 470/2009, Agenția Europeană pentru Medicamente trebuie să ia în considerare utilizarea limitelor maxime de reziduuri stabilite pentru substanțele farmacologic active într-un produs alimentar anume pentru alte alimente derivate din aceeași specie sau limitele maxime de reziduuri stabilite pentru o substanță farmacologic activă într-una sau mai multe specii pentru specii diferite.

               (6)

               Comitetul pentru medicamente de uz veterinar a concluzionat că extrapolarea la alte specii de la care se obțin produse alimentare nu poate fi aprobată pentru această substanță.

               (7)

               Prin urmare, Regulamentul (UE) nr. 37/2010 ar trebui modificat pentru a include substanța cabergolină pentru specia bovine.

               (8)

               Este adecvat să se stabilească un termen rezonabil care să permită părților interesate în cauză să adopte măsurile care ar putea fi necesare pentru a se conforma noii LMR.

               (9)

               Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 37/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 18 august 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 iunie 2014.

            Pentru Comisie

            Președintele

         José Manuel BARROSO

      (1)  JO L 152, 16.6.2009, p. 11.

      (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).

      ANEXĂ
      În tabelul 1 din anexa la Regulamentul (UE) nr. 37/2010 se introduce următoarea substanță, respectând ordinea alfabetică:

                     Substanță farmacologic activă

                     Reziduu marker

                     Specie animală

                     LMR

                     Țesuturi țintă

                     Alte dispoziții [conform articolului 14 alineatul (7) din Regulamentul (CE) nr. 470/2009]

                     Clasificare terapeutică

                     „Cabergolină

                     Cabergolină

                     Bovine

                     0,10 μg/kg

                     Grăsime

                     NICIO MENȚIUNE

                     Inhibitor de prolactină”

                     0,25 μg/kg

                     Ficat

                     0,50 μg/kg

                     Rinichi

                     0,15 μg/kg

                     Mușchi

                     0,10 μg/kg

                     Lapte